ai4bharat/Pralekha huggingface dataset:
وزارت خزانہ
مرکز کے زیرانتظام علاقے جموں وکشمیر اور لداخ کے لئے سب کاوشواس اسکیم کے تحت درخواستیں داخل کرنے کی آخری تاریخ31دسمبر 2020تک بڑھائی گئی
نئی دہلی، 13 نومبر 2020: مرکز کے زیر انتظام علاقے جموں وکشمیر اور لداخ میں تجارت اور صنعت کو مدددینے کے ایک بڑے فیصلے کے تحت مرکزی حکومت نے ان دونوں مرکز کےزیر انتظا م علاقوں کے مجاز ٹیکس دہندگان کے لئے سب کا وشواس  ایس وی ایل ڈی آر اسکیم 2019 کا فائدہ اٹھانے کے لئے آخری تاریخ کو 31دسمبر 2020 تک بڑھانے کا فیصلہ کیا ہے۔
اس فیصلے سے جموں وکشمیر اورلداخ کے ان ٹیکس دہندگان کو بڑی راحت ملے گی جنہیں آپریشن کی اصل مدت کے دوران اس اسکیم کا فائدہ اٹھانے میں حقیقی پریشانیوں کا سامنا کرنا پڑا۔آخری تاریخ میں توسیع سے ان ٹیکس دہندگان کو اپنے ماضی کے ٹیکس تنازعات کے حل کے لئے ایک نیا موقع ملے گا۔
ایس وی ایل ڈی آر ایس 2019 اسکیم کو یکم ستمبر 2019 کو سینٹرل ایکسائز اینڈ سروس جیسے وراثت والے ٹیکسوں سے متعلق مقدمے بازی اورتنازعات کو کم کرنے کے مقصدسے نافذ کیا گیا تھاتاکہ ٹیکس دہندگان جی ایس ٹی پرتوجہ مرکوز کرسکیں۔ اس اسکیم نے ٹیکس دہندگان کو متنازعہ ٹیکس رقومات کی ادائیگی پر 70فیصد سے لے کر 40فیصد تک کی راحت دی ۔ اس میں سو د اور جرمانے کی پوری چھوٹ بھی دی گئی ہے ۔یہ اسکیم 30 جون 2020 کو بند ہوگئی تھی۔کووڈ-19 کے اثر کے باوجود ایس وی ایل ڈی آر ایس 2019 اسکیم کو زبردست ردعمل حاصل ہوا اور کل89823کروڑروپے کے کل ٹیکس واجبات کے ساتھ 189225ڈکلریشن حاصل ہوئے ۔ اس اسکیم کی وجہ سے 27866 کروڑروپے کے ٹیکس کی وصولی ہوئی ۔اس طرح یہ ان ڈائریکٹ ٹیکسز کی تاریخ میں سب سے اچھا مظاہرہ کرنے والی اسکیم بن گئی ہے۔
جموں وکشمیر اور لداخ جیسے مرکز کے زیرانتظا م علاقوں کے ٹیکس دہندگان کے لئے اس اسکیم کا فائدہ اٹھانے کی مدت بڑھانے سے متعلق فیصلہ انہیں اس اسکیم کا فائدہ اٹھانے والے ملک بھر کے ہزاروں دیگر ٹیکس دہندگان کے ساتھ برابری کرنے کا موقع فراہم کرے گا۔اس سلسلے میں تفصیلی رہنما خطوط جلد ہی جاری کئے جائیں گے۔
قبائیلی امور کی وزارت
قبائلی امور کی وزارت بھارت میں درج فہرست قبیلوں کی تعلیمی بہتری کے لیے بہت سی خصوصی اسکیموں پر عمل درآمد کر رہی ہے
اہم نکات:
- اسکولی تعلیم اور خواندگی کے محکمے نے 19-2018 سے اسکولی تعلیم سمگر سکشا کے لیے ایک مربوط مرکزی اسپونسرڈ اسکیم کا آغاز کیا ہے۔
- قبائلی امور کی وزیر مملکت محترمہ رینوکا سنگھ سروتا نے راجیہ سبھا میں آج ایک سوال کے تحریری جواب میں قبائلی تعلیم سے متعلق مختلف تفصیلات فراہم کیں۔
قبائلی امور کی وزارت بھارت میں درج فہرست قبیلوں کی تعلیمی بہتری کے لیے خصوصی اسکیموں پر عمل درآمد کر رہی ہے۔
- ایکلویہ ماڈل رہائشی اسکول
- ایس ٹی طلبا کو میٹرک سے پہلے اسکالر شپ
- ایس ٹی طلبا کو میٹرک کے بعد کی اسکالر شپ
- بیرون ملک مطالعات کے لیے ایس ٹی امیدواروں کے لیے نیشنل اوورسیز اسکالر شپ
- ایس ٹی طلبا کے لیے اعلیٰ تعلیم کے مقصد سے نیشنل فیلوشپ اور اسکالر شپ
مزید یہ کہ، اسکولی تعلیم اور خواندگی کے محکمے نے 19-2018 سے اسکولی تعلیم – سمگر شکسا کے لیے مرکز کی طرف سے اسپانسر کی گئی ایک مربوط کا آغاز کیا ہوا ہے۔ یہ اسکیم اب این ای پی 2020 کی سفارشات کے عین مطابق ہے تاکہ اس بات کو یقینی بنایا جاسکے کہ سبھی بچوں کی کوالٹی تعلیم تک رسائی ہے۔
مزید یہ کہ 22-2021 میں 2000 روپئے سالانہ تک کے مالی امداد 2021 میں پہلی مرتبہ محکمے کی طرف سے مختص کی گئی جس کا مقصد 16 سے 19 سال کے ان غیر اسکولی بچوں کو مدد دی جاسکے جو سماجی اور اقتصادی طور پر پسماندہ طبقوں سے تعلق رکھتے ہیں تاکہ وہ نیشنل انسٹی ٹیوٹ آف اوپن اسکول این آئی او ایس،/ اور اسٹیٹ انسٹیٹیوٹ آف اوپن اسکولنگ ایس آئی او ایس کے ذریعے اپنی تعلیم مکمل کرلیں۔
پردھان منتری پوشن شکتی نرمان  کے تحت سرکاری اور سرکار کی مدد والے اسکولوں میں ایک وقت کا تازہ کھانا فراہم کیا جاتا ہے۔ یہ کھانا ابتدائی سطح کی تعلیم کے طلبا کو فراہم کیا جاتا ہے۔
یہ جانکاری قبائلی امور کی وزیر مملکت محترمہ رینوکا سنگھ سروتا نے راجیہ سبھا میں آج ایک سوال کے جواب میں فراہم کی۔
وزارات ثقافت
پرہلادسنگھ پٹیل نے نیشنل اسکول آف ڈراما سوسائٹی کی میٹنگ میں شرکت کی
سرکار اس اہم ادارے کے استحکام کے لیے تمام اقدامات کرے گی: پرہلاد سنگھ پٹیل
مرکزی وزیر برائے سیاحت و ثقافت جناب پرہلاد سنگھ پٹیل نے آج نیشنل اسکول آف ڈرامہ کا معائنہ کیا اور نیشل اسکول آف ڈرامہ سوسائٹی کی میٹنگ میں شرکت کی۔اس موقع پر نیشنل اسکول آف ڈرامہ کے اراکین اور چیئرمین نے نیشنل اسکول آف ڈرامہ کو قومی حیثیت کا ادارہ بنائے جانے ، نیشنل اسکول آف ڈرامہ کے احاطے کو دوبارہ فروغ دینے اور اس ادارے کے ڈائریکٹروں، اساتذہ اور رجسٹرار کی تنخواہوں پر نظرثانی جیسے مسائل کی طرف وزیر موصوف کی توجہ مبذول کرائی۔
جناب پرہلاد سنگھ پٹیل نے اس موقع پر اپنی تقریر میں نیشنل اسکول آف ڈرامہ کے ممبران کو یقین دہانی کرائی کہ سرکار ملک کے اس اہم ترین ادارے کو مستحکم بنانے کے لیے تمام ممکنہ اقدام کرے گی۔ اس کے ساتھ ہی انہوں نے اس امر پر بھی اتفاق رائے کا اظہار کیا کہ ادارے کےاساتذہ، عملے اور دیگر افسران کی تنخواہوں پر بھی نظرثانی کی جائے گی۔ انہوں نےیہ یقین دہانی بھی کرائی کہ تمام مسائل پر ہمدردانہ طور سے غور کریں گے۔
وزیرموصوف نے اپنی تقریر میں اظہار ممنونیت کرتے ہوئے یہ بھی کہا کہ انہیں نیشنل اسکول آف ڈرامہ سوسائٹی کی میٹنگ میں شرکت کرنے اور ملک بھر کے متعلقہ ماہرین سے ملاقات کا موقع ملا۔ اس میٹنگ کے دوران نیشنل اسکول آف ڈرامہ پر ایک مختصر فلم بھی وزیر موصوف کو دکھائی گئی۔ فلم کے بعد وزیر موصوف نے کہا کہ یہ مختصر فلم انتہائی اہم اطلاعاتی وسیلے کی حیثیت رکھتی ہے۔
اس موقع پر نیشنل اسکول آف ڈرامہ سوسائٹی کے کارگزار چیئرمین ڈاکٹر ارجن دیو چرن نے نیشنل اسکول آف ڈرامہ سوسائی میٹنگ میں ان کا استقبال کیا اور اس میٹنگ میں شرکت کے لیے اپنے مصروف اوقات میں سے کچھ وقت نکالنے اور سوسائٹی کی میٹنگ میں آنے کے لیے شکریہ ادا کیا۔
۔۔۔۔۔۔۔۔۔۔۔
م ن ۔س ش۔ ت ع۔
U-5789
(Visitor Counter : 40
سائنس اور ٹیکنالوجی کی وزارت
ڈی ایس ٹی ملک کی تیزی سے بدلتی ہوئی مستقبل کی ضروریات کے لئے کام کر رہا ہے: ڈی ایس ٹی سکریٹری پروفیسر آشوتوش شرما
حکومت ہند کے چیف اقتصادی صلاح کار ڈاکٹر کرشن مورتی سبرامنین نے کہا۔ ''یہ دھیان میں رکھنا ضروری ہے کہ سائنس، ٹیکنالوجی اور اختراع کا ایک بہت ہی وسیع افق ہے اور کارپوریٹس، پالیسی سازوں اور اداروں کے لئے معاشی ترقی اور خوشحالی کے لئے اس کا استعمال کرنا بہت ضروری ہے''
ابھی حال میں ڈی ایس ٹی کے ذریعہ اپنی 50 ویں سالگرہ منانے کے لئے منعقدہ ایک ویبنار میں محکمہ سائنس اینڈ ٹیکنالوجی  کے سکریٹری پروفیسر آشوتوش شرما نے کہا کہ سائنس، ٹیکنالوجی اور اختراع کا استعمال کر کے اختراع ، اسٹارٹ اپ ، نئے روزگار اور دولت پیدا کرنے پر بہت زور دیتے ہوئے ڈی ایس ٹی ملک کی مستقبل کی ان ضروریات کے لئے کام کر رہا ہے جو تیزی سے اور بڑے پیمانے پیمانے پر بدل رہی ہیں۔
انہوں نے کہا کہ ڈی ایس ٹی سائنس اور ٹکنالوجی کے تمام شعبوں میں صلاحیت اور صلاحیت کو بڑھانے کے لئے کام کر رہا ہے۔ پروفیسر شرما نے کہا کہ پچھلے پانچ سالوں میں ہمارے بجٹ میں دوگنا اضافہ ہوا ہے۔ اس لئے ہم سائنس ، ٹکنالوجی اور اختراع کے میدان میں زیادہ سے زیادہ دریافت کرنے میں اہل ہو رہے ہیں تاکہ خوشحال مستقبل کے لئے اختراع کا استعمال کرنے میں مدد کی جا سکے۔ اس ویبنار کا انعقاد نیشنل کونسل فار سائنس اینڈ ٹکنالوجی کمیونکیشن  اور وگیان پرسار کے ذریعہ ڈی ایس ٹی گولڈن جوبلی ڈسکورس سیریز - "آن دی ادر سائڈ آف دی پینڈمک" کے ایک حصے کے طور پر منعقد کیا گیا۔
اس موقع پر حکومت ہند کے چیف اقتصادی صلاح کار  ڈاکٹر کرشن مورتی سبرامنین نے قومی تعمیر اور اور ملک کی معاشی ترقی اور تیزی سے بدلتی ہوئی دنیا میں آگے بڑھنے کے لئے سائنس اور ٹکنالوجی کے رول پر تبادلہ خیال کیا۔
قومی تعمیر میں ڈی ایس ٹی کے رول کی تعریف کرتے ہوئے انہوں نے کہا ، "اختراع معاشی نمو کا ایک بہت اہم جزو ہے۔ ہم نے اب تک بہت عمدہ کارکردگی کا مظاہرہ کیا ہے ، لیکن جب ہم اگلے 50 سالوں کی طرف دیکھتے ہیں تو اس بات کو ذہن میں رکھنا ضروری ہے کہ سائنس ، ٹکنالوجی اور اختراع کا ایک بہت وسیع افق ہے اور کارپوریٹس ، پالیسی سازوں اور اداروں کے لئے ضروری ہے کہ وہ ملکی مسائل کے تناظر میں تحقیق کو عملی جامہ پہنا کر معاشی ترقی اور خوشحالی کے لئے اس کا استعمال کریں۔
انہوں نے لوگوں سے بیدار رہنے، ماسک پہننے، سینیٹائزر کا استعمال کرنے، بار بار ہاتھ دھونے، بھیڑ سے بچنے، سماجی دوری پر عمل کرنے کے سلسلے میں کووڈ-19 پروٹوکول پر سختی سے عمل کرنے کی ضرورت پر زور دیا تاکہ کچھ یوروپی اور دیگر ملکوں کی طرح اس وبا کی دوسری اور تیسری لہر کے سنگین نتائج سے بچا جا سکے۔
وزارت خزانہ
سورین گولڈ بانڈ اسکیم 21-2020 - جاری قیمت
حکومت ہند کے نوٹیفکیشن نمبر 4-بی/ /2020 مورخہ 13 اپریل 2020 کے مطابق سورین گولڈ بانڈ 21-2020 03 سے 07 اگست 2020 تک کھلا رہے گا اور نپٹارہ کی تاریخ 11 اگست 2020 ہے۔ خریداری مدت کےدوران بانڈ کی جاری قیمت 5334 روپئے  فی گرام ہوگا جیسا کہ آر بی آئی کے ذریعے 31 جولائی 2020 کوجاری اپنی پریس ریلیز میں بھی شائع کیا گیا ہے۔
حکومت ہند نے ریزرو بینک آف انڈیا کے صلاح ومشورہ سے اُن سرمایہ کاروں کو جاری قیمت پر 50 روپئے فی گرام کی چھوٹ دینے کا فیصلہ کیاہے جو آن لائن درخواست کریں گے اور ڈیجیٹل موڈکے ذریعے ادائیگی کریں گے۔ اس طرح کے سرمایہ کاروں کیلئے گولڈ بانڈ کی جاری قیمت 5284 روپئے فی گرام ہوگی۔
م ن۔م ع۔ ع ن
U NO: 4270
(Visitor Counter : 114
کابینہ
کابینہ نے امن مقاصد کے لئے باہری خلاء کی کھوج اور استعمال میں تعاون پر بھارتی خلائی تحقیق تنظیم اور بولیویائی خلائی ایجنسی کے درمیان مفاہمت نامے کو منظوری دی
نئی دہلی،31 جولائی۔وزیراعظم جناب نریندر مودی کی سربراہی میں مرکزی کابینہ نے آج ہندوستان اور بولیویا کے درمیان امن مقاصد کے لئے باہری خلاء کی کھوج میں تعاون پر اپنی استقدامی منظوری دے دی ہے۔
اس مفاہمت نامے پر بھارتی خلائی تحقیق تنظیم  اور بولیویائی خلائی ایجنسی کے درمیان 23 مارچ 2019 کو سینٹا کروز ڈی لاسیرا، بولیویا میں صدر جمہوریہ ہند کے بولیویا دورے کے دوران دستخط کئے گتھے۔
تفصیلات:
- یہ سجھوتہ درج ذیل ممکنہ میدانوں جیسے کہ خلائی سائنس ، ٹیکنالوجی اور ایپلی کیشنز زمین کے دور دراز حساسیت سمیت، سیٹلائٹ مواصلات اور سیٹلائٹ پر مبنی نیویگیش، خلائی سائنس اور سیاروں سے متعلق تحقیق، اسپیس کرافٹ  اور خلائی نظام اور زمینی نظام اور خلائی ٹیکنالوجی کی ایپلی کیشنز میں صلاحیت پیدا کرنے میں تعاون کرے گا۔
- یہ مفاہمت نامہ اسرو اور بولیوین اسپیس ایجنسی  ممبران/ اراکین پر مشتمل ایک مشترکہ ورکنگ گروپ قائم کرے گا، جو مقررہ مدت اور اس سمجھوتے کو نافذ کرنے کے منصوبے سمیت ایکشن پلان کو آگے بڑھائے گا۔
نفاذی حکمت عملی اور اہداف:
دستخط شدہ یہ مفاہمت نامہ مقررہ مدت اور اس مفاہمت نامے کو نافذ کرنے کے ذرائع یا وسائل سمیت عملی منصوبہ تیار کرنے کے لئے خصوصی نفاذی نظام اور مشترکہ ورکنگ گروپ کے قیام کے کام کو ختم کرے گا۔
بڑے اثرات:
دستخط کئے گئے اس ایم او یو سے زمین کے دور دراز حساسیت کے میدان میں نئی ریسرچ سرگرمیوں اور استعمال کے ممکنات کا پتہ لگانے کے لئے حوصلہ افزائی ہوگی نیز سیٹلائٹ مواصلات، سٹیلائٹ نیوی گیشن، خلائی سائنس اور سیاروں سے متعلق کھوج کرنے میں تعاون حاصل ہوگا۔
اخراجات:
ہر خصوصی سرگرمیوں سے متعلق مالی تعاون مشترکہ سرگرمی کی فطرت/ قسم پر منحصر ہوگی اور اسی نفاذی سمجھوتے  / سمجھوتے میں مفصل ہوگی۔
فائدہ:
اس مفاہمت نامے سے انسانیت کے فائدے کے لئے خلائی ٹیکنالوجی کے استعمال کے میدان میں ایک مشترکہ سرگرمی کو فروغ دینے کی حوصلہ افزائی کرے گا۔ اس طرح اس سمجھوتے سے ملک کے تمام طبقوں اور تمام میدانوں میں اس سے فائدہ پہنچے گا۔
پس منظر:
بولیویا خلائی ایجنسی  نے دسمبر 2016 میں بولیویا میں بھارتی سفارتخانے کو ایک خط لکھ کر ، اِسرو کے ذریعے خلائی تعاون کرنے کے لئے اپنی دلچسپی ظاہر کی تھی۔ اس کے فالو اَپ یا مزید عمل کے طور پر، اسرو نے دو رکنوں پر مشتمل ایک وفد کی میزبانی 06-05 جون 2017 کو کی اور زمینی مشاہدے  اور سٹیلائٹ مواصلات پر تبادلہ خیال کیا۔ اے بی ای وفد نے بنگلورو میں اسرو کی تکنیکی فیسی لیٹیز کا بھی دورہ کیا۔ بولیویا کی جانب سے بھارت کے ساتھ خلائی تعاون کو آگے بڑھانے کے لئے گہری دلچسپی ظاہر کی اور بولیویا میں ہندوستانی سفیر نے اسرو سے خلائی تعاون پر ایک اسٹینڈرڈ مسودہ بھیجنے کی درخواست کی، جسے بولیویا کے ساتھ مشترک کیا جاسکتا ہے۔
اس درخواست کی اہمیت پر غور کرتے ہوئے، ہند-بولیویا خلائی تعاون کے لئے ایجنسی سطح کے ڈرافٹ/ مسودے کو بولیویائی کےساتھ مشترک کیا گیا، جس میں اسرو کے سربراہ / سیکریٹری، ڈی او ایس کی منظوری تھی، اس کے بعد بولیویا کی جانب سے اپنی منظوری دی اور دونوں اطراف سے دستخط کرنے کے لئے آپسی رضامندی ہوئی۔
U. No. 3522
(
صدر جمہوریہ کا سکریٹریٹ
انڈین فاریسٹ سروس کے زیر تربیت افسران نے صدر جمہوریہ سے ملاقات کی
قدرت نے ہمیں بہترین تحائف بخشے ہیں اور یہ ہم میں سے ہر ایک کا فرض ہے کہ وہ ماحولیات کے تئیں حساس اور ذمہ دار بنے : صدر جمہوریہ مرمو
انڈین فاریسٹ سروس کے زیر تربیت افسران نے آج  کو راشٹرپتی بھون میں صدر جمہوریۂ ہند محترمہ دروپدی مرمو سے ملاقات کی۔
افسران سے خطاب کرتے ہوئے ، صدر جمہوریہ نے کہا کہ جنگلات زمین پر ہر ایک زندگی کا محور ہیں ۔ البتہ ، ان کا کردار جنگلاتی حیات کا مسکن فراہم کرنے اور ذریعہ معاش سے لے کر اقتصادی سرگرمیوں کو فروغ دینے اور کاربن کے اثرات کو وسیع پیمانے پر ختم کرنے جیسی الگ الگ سرگرمیوں پر مشتمل ہے ۔ وہ دنیا کی بہت سی خطرے سے دوچار حیوانات اور نباتات کا گھر ہیں۔ جنگلات کی چھوٹی چھوٹی پیداوار ہمارے ملک میں 27 کروڑ سے زیادہ لوگوں کی روزی روٹی کا ذریعہ ہیں ۔ جنگلات کی دواؤں کے لئے بھی بہت اہمیت ہے۔
صدر جمہوریہ نے کہا کہ بھارت ، جنگلات میں رہنے والی برادریوں کے حقوق پر خصوصی توجہ دے رہا ہے۔ قبائلی برادریوں سمیت جنگلات میں رہنے والوں کا جنگلات کے ساتھ ہم آہنگی کے رشتے کو ، اب وسیع طور پر تسلیم کیا جا رہا ہے اور یہ ہماری ترقی کے معاملات میں شامل ہو گیا ہے ۔ یہ انڈین فاریسٹ سروس کے افسران کی ذمہ داری ہے کہ وہ ان برادریوں کو ، ان کے حقوق اور ذمہ داریوں کے تحفظ اور حیاتیاتی تنوع کے تحفظ کے بارے میں بیداری پیدا کریں ۔
صدر جمہوریہ نے کہا کہ حال ہی میں ، ہم بھارت اور دنیا کے مختلف حصوں میں جنگل میں لگنے والی بہت بڑی آگ کے بارے میں سن رہے ہیں۔ ہمارے سامنے نہ صرف جنگلات کا تحفظ بلکہ آب و ہوا میں تبدیلی سے نمٹنے کا ایک بڑا چیلنج ہے۔ آج ہمارے پاس شہری جنگلات، جنگل کے خطرے کو کم کرنے کی نئی ٹیکنا لوجی ، ڈاٹا پر مبنی جنگلات کا بندوبست اور کلائمیٹ اسمارٹ جنگل کی معیشتوں کے تصور ات موجود ہیں۔ صدرِ جمہوریہ نے انڈین فاریسٹ سروسز کے افسران پر زور دیا کہ وہ بھارت کے جنگلاتی وسائل کے پائیدار انتظام کے لئے اختراعات کریں اور نئے طریقے تلاش کریں۔ انہوں نے کہا کہ ، انہیں ہمارے جنگلات کو غیر قانونی سرگرمیوں سے بچانے کے لئے بھی اپنا موثر کردار ادا کرنا چاہیئے ، جس کے معاشی اور ماحولیاتی منفی اثرات مرتب ہوتے ہیں۔
صدر جمہوریہ نے کہا کہ جنگلات ، ملک کی سماجی، ثقافتی اور اقتصادی ترقی کے لئے ضروری ہیں۔ ہمیں اپنے جنگلات کو زندہ اور صحت مند رکھنا چاہیئے ۔ ترقی بہت ضروری ہے اور اسی طرح پائیداری بھی بہت ضروری ہے ۔ قدرت نے ہمیں بے شمار تحائف عطا کئے ہیں اور یہ ہم میں سے ہر ایک کا فرض ہے کہ ہم ماحول کے تئیں حساس اور ذمہ دار بنیں۔ ہمیں اپنی آنے والی نسلوں کو، دوبارہ تخلیق شدہ قدرتی وسائل اور پائیدار ماحولیاتی نظام کے ساتھ ایک خوبصورت ملک تحفے میں دینا ہے۔
Please click here to see the President's speech -
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 14144
(Visitor Counter : 69
وزارت دفاع
پی -81 ایئرکرافٹ نے آئی این ایس ہانسا سے آپریشنز کی شروعات کی
ہندوستانی بحریہ کے پی -81ایئرکرافٹ نے 30دسمبر ، 2021 کو آنے والے دوایئرکرافٹ کے ساتھ آئی این ایس ہانسا، گوا سے آپریشنز کی شروعات کی ۔ اندورن ملک بننے والے آلات اور فلائٹ اکسیپ ٹینس ٹرائلز کے فٹمنٹ کے بعد ایئرکرافٹ کوشامل کیاگیاہے ۔ ان کی آمدپرمگ 29کے فارمیشن کے ذریعہ ایئرکرافٹ کااستقبال کیاگیا۔
ہندوستانی بحریہ نے آٹھ پی -81ایئرکرافٹ کا پہلا بیچ 2013 میں حاصل کیاتھا، جو آئی این ایس راجالی ، آراکونم میں تعینات ہیں ۔چاراضافی ایئرکرافٹ کا دوسرا بیچ ہندوستانی بحریہ فضائی اسکوڈرن 316 پرمبنی ہوگا اور آئی این ایس ہانسا پرکمیشن کیاجائے گا۔
صدر جمہوریہ کا سکریٹریٹ
صدرجمہوریہ ہند کل چنئی میں مدراس لیجس لیٹو کاؤنسل کے ایک سوسال مکمل ہونے کے موقع پر ایک یادگاری تقریب کی رونق بڑھائیں گے اور ڈاکٹر کلائیگنر ایم کروناندھی کی تصویر کی نقاب کشائی کریں گے
صدرجمہوریہ ہند جناب رام ناتھ کووند کل  چنئی میں مدراس لیجس لیٹو کاؤنسل کے ایک سوسال مکمل ہونے کے موقع پر ایک یادگاری تقریب کی رونق بڑھائیں گے اور اس سے خطاب کریں گے۔ اس کے علاوہ وہ تمل ناڈو کے سابق وزیراعلیٰ ڈاکٹر کلائیگنر ایم کروناندھی کی تصویر کی نقاب کشائی کریں گے۔
تمل ناڈو میں اپنے قیام کے دوران  صدر جمہوریہ، 4 اگست 2021 کو ویلنگٹن کے مقام پر ڈیفینس سروسیز اسٹاف کالج کا بھی دورہ کریں گے اور 77 ویں اسٹاف کورس کے طلباء عہدیداروں سے خطاب کریں گے۔
وزارت آیوش
راشٹریہ آیوروید ودیاپیٹھ نے آیوش 64 کے کردار پر ایک ویبنار کا انعقاد کیا
نئی دہلی، 05 مئی 2021: وزارت آیوش کے تحت خودمختار تنظیم راشٹریہ آیوروید ودیاپیٹھ  ’’کووِڈ۔19 کا مقابلہ کرنے میں آیوش 64 کی افادیت کے حقائق کی تلاش ‘‘ کے موضوع پر ایک سیریز شروع کر رہا ہے۔ سیریز کا پہلا ویبنار آج دوپہر 2 بجے براہِ راست نشر کیا جائے گا۔ اسے وزارت آیوش کے فیس بک پیج اور یوٹیوب چینل پر دیکھا جا سکتا ہے۔
یہ بات قابل غور ہے کہ وزات آیوش نے حال ہی میں اعلان کیا تھا کہ آیوش 64 کو بغیر علامات والے، ہلکے اور درمیانہ کووِڈ۔19 مرض سے نمٹنے میں مفید پایا گیاہے۔ گھر پر کی جانے والی دیکھ بھال کے لئے آیوش 64 کی مؤثریت اس وقت ملک میں پھیلی کووِڈ صورتحال کے پیش نظر مزید اہمیت کی حامل ہوگئی ہے۔
گہرے سائنسی مطالعے کے بعد یہ پایا گیا ہے کہ آیوش 64، جو کہ پولی ہربل دوا ہے، اسٹینڈرڈ کیئر کے معاون کے طور پر ، بغیر علامات والے، ہلکے اور درمیانہ کووِڈ۔19 مرض کے مؤثر علاج میں مفید ہے اور تنہا ایس و سی کے مقابلے میں اس سے صحت میں کافی بہتری اور ہسپتال میں بھرتی ہونے کی مدت میں کمی دیکھی گئی ہے۔
اس لیے اس سلسلے میں راشٹریہ آیوروید ودیاپیٹھ  نے ویبنار کی یہ سیریز شروع کی ہے۔ اس ویبنار کا مقصد کووِڈ۔19 انتظام کاری میں اس منفرد دوا کے کردار کے بارے میں عوام کے درمیان حقیقی معلومات کو عام کرنا ہے۔
علاقے کے ماہرین سیریز کے دوران آیوش 64 کے تجربات، معالجاتی فوائد اور دیگر متعلقہ پہلوؤں کو شیئر کریں گے، اس سلسلے میں آج کی ماہرانہ رائے مرکزی آیوروید تحقیقی ادارہ، نئی دہلی کی ڈائرکٹر ڈاکٹر بھارتی کے ذریعہ پیش کی جائے گی۔
اس ویبنار کو فیس بک پیج پر براہِ راست دیکھا جا سکتا ہے  اور وزارت آیوش کے یو ٹیوب پر بھی دیکھا جا سکتا ہے۔
شمال مشرقی ریاستوں کی ترقی کی وزارت
لازمی اشیاء اور طبی ساز و سامان سمیت لگاتار ایئر کارگو سپلائی شمال مشرق پہنچ رہی ہے : ڈاکٹر جتیندر سنگھ
نئی دہلی، 05 اپریل 2020؛ / شمال مشرقی خطے کی ترقی کے مرکزی وزیر  وزیراعظم کے دفتر میں وزیر مملکت ، عملے ، عوامی شکایات ، پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے آج اس بات کا انکشاف کیا کہ لگاتار ایئر کارگو سپلائی جس میں لازمی اشیاء اور طبی ساز و سامان بھی شامل ہے، شمال مشرق پہنچ رہی ہے اور وہاں کسی بھی چیز کی قلت نہیں ہے اور نہ ہی آنے والے دنوں میں کسی چیز کی قلت کا امکان ہے۔
ڈاکٹر جتیندر سنگھ نے میڈیا سے بات کرتے ہوئے کہا کہ لاک ڈاؤن کے اعلان کے فوراً بعد وزیراعظم جناب نریندر مودی کی طرف سے مداخلت کے بعد یہ فیصلہ کیا گیا کہ ایئر کارگو پروازوں کے ذریعے شمال مشرقی خطے اور مرکز کے زیر انتظام علاقے جموں و کشمیر اور لداخ سمیت دیگر دور دراز کے خطوں میں ترجیحی بنیاد پر لازمی اشیاء پہنچائی جائیں۔
ڈاکٹر جتیندر سنگھ نے تفصیلات بتاتے ہوئے کہا کہ ایئر انڈیا کے ذریعے پہلی کھیپ 30 مارچ کو دیر رات گواہاٹی پہنچی اور 31 مارچ کو اگلی ہی صبح بھارتی فضائیہ کی کارگو پرواز دیمہ پور میں اتری، تبھی سے ایئر کارگو کھیپ لگاتار پہنچائی جا رہی ہے جس کے نتیجے میں ، مثال کے طور پر ناگالینڈ نے ابھی تک تین ہوائی کھیپیں حاصل کی ہیں اور اسی طرح منی پور بھی تین ایئر کارگو کھیپیں حاصل کر چکا ہے۔
جہاں تک فیس ماسک کا تعلق ہے ڈاکٹر جتیندر سنگھ نے انکشاف کیا کہ 30 ہزار این 95 ماسک کی ایک کھیپ گواہاٹی میں تقسیم کیے جانے کے لئے پہنچائی گئی ۔ اسی دوران انہوں نے ان اپنی مدد آپ گروپوں کی کوششوں کو سراہا ، جو اپنی کوششوں سے ماسک اور سینی ٹائزر تیار کرنے کے لیے آگے آئے ہیں۔
ڈاکٹر جتیندر سنگھ نے یقین دلایا کہ مستقبل میں بھی جب کبھی ضرورت ہوگی ، ایک ایئر کارگو پرواز کا انتظام فوری طور پر کر دیا جائے گا ۔ انہوں نے کہا کہ کھیپ کی نوعیت اور مقدار پر انحصار کرتے ہوئے ایئر انڈیا اور انڈین ایئر فورس ایک دوسرے کے ساتھ تال میل رکھتے ہوئے کام کریں گی ۔ انہوں نے کہا کہ یہ ایک ایسا نظام ہے جو بروقت قریبی نظر رکھ رہا ہے اور ہم سبھی ریاستی سرکاروں کے ساتھ لگاتار رابطہ رکھ رہے ہیں ۔
ساتھ ہی ساتھ ڈاکٹر جتیندر سنگھ نے یہ بھی بتایا کہ شمال مشرقی بھارت سے متصل تقریباً 5 ہزار 500 کلومیٹر لمبی بین الاقوامی سرحد کو پوری طرح سیل کر دیا ہے ۔ انہوں نے یہ بھی کہا کہ اس کی وجہ سے کورونا وائرس کو پھیلنے سے روکنے میں مدد ملی ہے ۔
۔۔۔۔۔۔۔۔۔۔۔۔۔۔۔۔۔۔
U - 1498
(Visitor Counter : 106
وزیراعظم کا دفتر
وزیر اعظم نے ملک شام میں زلزلہ کے سبب جانوں کے زیاں پر تعزیت کا اظہار کیا
وزیر اعظم جناب نریندر مودی نے ملک شام میں زلزلہ کے سبب جانوں کے زیاں پر گہرے رنج و غم کا اظہار کیا ہے۔ جناب مودی نے کہا ہے کہ ہم شام کے لوگوں کے اس غم میں شریک ہیں اور مصیبت کی اس گھڑی میں انہیں ہر قسم کا تعاون اور مدد فراہم کرنے کے لیے پابند عہد ہیں۔
اپنے ایک ٹوئٹ میں وزیر اعظم نے کہا؛
’’یہ خبر سن کر کافی غم زدہ ہوں کہ تباہ کن زلزلہ نے ملک شام کو بھی متاثر کیا ہے۔ متاثرین کے اہل خانہ کے تئیں تعزیت کا اظہار کرتا ہوں۔ ہم شام کے لوگوں کے اس غم میں شریک ہیں اور مصیبت کی اس گھڑی میں انہیں ہر قسم کا تعاون اور مدد فراہم کرنے کے لیے پابند عہد ہیں۔‘‘
کامرس اور صنعت کی وزارتہ
’اسٹارٹ اپ انڈیا اختراعی ہفتہ‘ کے پانچویں دن صنعت کاروں کے تعاون کے لیے ویبنارس، کانفرنس اور ہیکاتھنس کا اہتمام کیا گیا
اسٹارٹ اپ انڈیا اختراعی ہفتہ کے پانچویں دن، آج بھارت میں صنعت کاری سے متعلق ایکو نظام کی ستائش کے لیے ملک بھر میں مختلف تقریبات کا اہتمام کیا گیا۔
انڈین انسٹی ٹیوٹ آف انفارمیشن ٹکنالوجی اینڈ مینجمنٹ ایرناکل نے آل کیرلا روبو چیمپئن شپ کا اہتمام کیا۔اس تقریب میں کیرلا کے 50 سے زائد اسکولوں کے طلبا کے لیے ریاستی سطح کے مقابلوں کو بھی شامل کیا گیا۔ طلبا کو روبو وار، ہیکاتھن اور ایسے دیگر مختلف مقابلوں میں حصہ لینے کا موقع فراہم کیا گیا جن کا تعلق خلاء ، روبوٹکس، کوڈنگ، وغیرہ جیسے اہم مضامین سے ہے۔
اسٹارٹ اپ انڈیا نے ذمہ دار سرمایہ کاری نظام کے موضوع پر ایک ویبنار کا اہتمام کیا۔ یہ ویبنا موجودہ اور آرزومند صنعت کاروں کو تعاون فراہم کرانے کے لیے ذمہ دار سرمایہ کاری اور حکمت عملیوں کے نظام پر مرتکز تھا۔
یہ ویبنار یہاں ملاحظہ کیا جا سکتا ہے: https://www.youtube.com/watch?v=aAIOqmn953U
نوئیڈا میں واقع کوراٹیوز ٹکنالوجیز اینڈ کنسلٹیشن پرائیویٹ لمیٹڈ نے قومی اسٹارٹ اپ ڈے منانے کی غرض سے اسٹارٹ اپ اداروں کے لیے ایک کانفرنس منعقد کی۔ اس کانفرنس میں ’اسٹارٹ اپ کے لیے فروخت/نمو کو سمجھنا‘ اور ’کاروباری آئیڈیا کو کس طرح پیش کریں اور سرمایہ کار اسٹارٹ اپ اداروں میں کس چیز کے متلاشی ہیں‘ جیسے موضوعات پر 2 ایکسپرٹ پینل ڈسکشنس کو شامل کیا گیا۔ اسٹارٹ اپ اداروں کے بانی حضرات، طلبا اور نوجوان اختراع کاروں نے بڑی تعداد میں اس آف لائن تقریب میں شرکت کی۔
آئی آئی ایم اُدے پور نے ٹی آئی ای اُدے پور اور سکشم کے ساتھ شراکت داری میں ، اپنے مرکز میں پورے جوش و جذبے کے ساتھ قومی اسٹارٹ اپ ڈے منایا۔ ان کے پروگرام ایجنڈے میں خصوصی پینل ڈسکشن کو شامل کیا گیا، اس کے بعد چند منتخبہ تسلیم شدہ اسٹارٹ اپ اداروں کو اعزاز بخشنے کے لیے علمی سیشنوں اور عزت افزائی سے متعلق تقریب کا اہتمام کیا گیا۔
ویر ماتا جیجابائی ٹکنالوجی انسٹی ٹیوٹ – ٹکنالوجی بزنس انکیوبیشن ، واقع ممبئی نے طلبا، بانی حضرات اور اسٹارٹ اپ میں دلچسپی رکھنے والے حضرات کے لیے صنعت کاری کے موضوع پر صد سالہ ہیکاتھن کا اہتمام کیا۔ اس کے علاوہ، مرکز میں ’آئیڈیا اور اختراعی مقابلہ‘ کے عنوان سے یک روزہ تقریب کا اہتمام کیا گیا۔ اس مقابلے کے فاتحین کو شاندار نقدی انعامات سے نوازا گیا۔
پونے میں واقع آئیڈیاز ٹو امپیکٹس اننوویشنز پرائیویٹ لمیٹڈ نے آج ایک ریاستی سطح کی کانفرنس کا اہتمام کیا۔ اس تقریب میں 400 سے زائد درج رجسٹر اسٹارٹ اپ اداروں اور 30 سے زائد اختراع کاروں نے شرکت کی۔ اس تقریب کا آغاز ایک ماہر کے کلیدی خطبے سے ہوا، بعد ازاں پونے کے سیرئیل انویسٹرس کے ذریعہ ’اسٹارٹ اپ ایگزٹ اور فنڈ ریزنگ‘ اور ’بھارت میں سرمایہ کاری کا منظرنامہ‘ جیسے موضوعات پر دو پینل ڈسکشنس کا اہتمام کیا گیا۔
صحت اور خاندانی بہبود کی وزارت
ڈاکٹر بھارتی پروین پوار نے ایمس نئی دہلی کے 67ویں یوم تاسیس تقریبات کی صدارت کی
ہندوستان کے صحت دیکھ بھال نظام نے نہ صرف علاج اور انتظامی سہولتیں فراہم کرنے میں، بلکہ اموات کی شرح کو کم کرنے اور صحت یابی کو زیادہ سے زیادہ کرنے میں بھی زبردست اہلیت کا مظاہرہ کیا ہے:ڈاکٹر بھارتی پوار
’’ایمس نئی دہلی اپنی معلومات کے ذخیرے اور دیگر اعلیٰ کارکردگی والے اداروں کے ساتھ مضبوط اور صحت مند ہندوستان کی تعمیر کی سمت میں قیادت کے لئے تیار ہے‘‘
صحت اور خاندانی بہبود کی وزیر مملکت ڈاکٹر بھارتی پوار نے آل انڈیا میڈیکل انسٹی نئی دہلی کے 67ویں یوم تاسیس تقریبات کی صدارت کرتے ہوئے کہا’’ہندوستان کے صحت دیکھ بھال سسٹم نے نہ صرف علاج اور انتظامی سہولت فراہم کرنے میں ، بلکہ اموات کی شرح کو کم کرنے اور صحت یابی کی شرح کو زیادہ سے زیادہ کرنے میں بھی اپنی مہارت کا مظاہرہ کیا ہے۔
ڈاکٹر بھارتی پروین پوار نے تحقیقاتی زمرے میں دس اعلیٰ تعلیمی اداروں میں ایمس کی رینکنگ پر مسرت کا اظہار کیا۔انہوں نے یہ بھی کہا کہ یہ تحقیق کے علاوہ مریض دیکھ بھال خدمات اِکائی والا واحد ادارہ ہے۔ انہوں نے کہا کہ یہ بہت فخر کی بات ہے کہ وزارت تعلیم حکومت ہند کے ذریعے قومی ادارہ جاتی رینکنگ فریم ورک کے مطابق ایمس نئی دہلی کو مسلسل پانچویں سال طبی اداروں میں نمبر ایک کی حیثیت سے جگہ دی گئی ہے۔انہوں نے افسران سے آنے والے برسوں میں بھی یہی رینکنگ برقرار رکھنے پر زور دیا۔ انہوں نے مزید کہا کہ کامیاب ہونا ایک سفر ہے، منزل نہیں۔ ہمیں نہ صرف اعلیٰ معیارات کو بنائے رکھنے کے لئے سخت محنت کرنی ہوگی، بلکہ نئے سنگ میل بھی قائم کرنے ہوں گے اور اسے حاصل کرنے کے لئے کوشش بھی کرنی ہوگی۔
انہوں نے کہا ’’مضبوط اور صحت مند ہندوستان کی تعمیر کے لئے ایمس ، نئی دہلی اپنی معلومات کے ذخیرے کے ساتھ دیگر اعلیٰ کارکردگی والے اداروں کے ساتھ قیادت کے لئے تیار ہے۔‘‘
انہوں نے مزید کہا کہ’’ جب ہم جامع صحت اور رسائی کی شمولیت کے بارے میں بات کرتے ہیں تو ہم اس میں تین اسباب کو شامل کرتے ہیں۔سب سے پہلے جدید طبی سائنس سے متعلق بنیادی ڈھانچے اور انسانی وسائل کی توسیع،دوسرا روایتی ہندوستانی طبی نظام میں تحقیق کو بڑھاوا دینا اور صحت خدمت نظام میں اس کی سرگرم حصے داری اور تیسرا جدید اور مستقبل کی تکنیک کے توسط سے ملک کے ہر شہری اور ہر حصے کو بہتر اورسستی صحت سہولت فراہم کرنا۔’’انہوں نے کہا کہ ہمارے وزیر اعظم جناب نریندر مودی جی متحرک قیادت میں مرکزی سرکار کی کوشش ہے کہ مؤثر صحت خدمات کو اولیت دیتے ہوئے جامع انداز میں کام کیا جائے۔غریبوں کے علاج کا خرچ کرم کرنے کے ساتھ ہی ڈاکٹروں کی تعداد میں تیزی سے اضافہ کرنے کی کوشش کی جارہی ہے۔
ڈاکٹر بھارتی پروین پوار نے ایمس میں’’ایمس ٹوڈے اینڈ وژن فار 2047‘‘کے موضوع پر منعقد نمائش کا دورہ کیا۔ انہوں نے ملازمین کو ان کے اعلیٰ تعاون کے لئے اعزاز سے بھی نوازا۔
اس موقع پر ایمس نئی دہلی اور فیکلٹی کے ڈائریکٹر ڈاکٹر ایم سری نواس بھی موجود تھے۔